8. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 60292/55/72 της 26 Ιουν./19 Ιουλ.  1974 (ΦΕΚ Β΄ 724) Περί θέσεως εις λειτουργίαν Συστήματος Διαχωρισμού της Θαλασσίας Κυκλοφορίας εις τον Σαρωνικόν Κόλπον. Έχοντες υπ’ όψει: α)Τας διατάξεις της Δ. Συμβάσεως περί Ασφαλείας της Ανθρωπίνης Ζωής εν Θαλάσση 1960, κυρωθείσης υπό της Ελλάδος δια του Ν.Δ. 4258/1962. β)Την διάταξιν του Άρθρ. 2 (β), Μέρους ΙΙ, της Δ. Συμβάσεως περί IMCO, κυρωθείσης υπό της Ελλάδος δια του Ν.Δ. 1287/1949. γ)Τας διατάξεις του περί «Συστημάτων Διαχωρισμού της Κυκλοφορίας» Κανόνος 10 των Δ. Κανονισμών προς Αποφυγήν Συγκρούσεων εν Θαλάσση 1972. δ)Την απόφασιν της Επιτροπής Ναυτικής Ασφαλείας ΙΜCO, ληφθείσαν κατά την 27ην σύνοδόν της (Μαρτίου 1972), δι’ ης ενεκρίθη το υπό του Υ.Ε.Ν. σχεδιασθέν σύστημα διαχωρισμού της θαλασσίας κυκλοφορίας εις τον Σαρωνικόν Κόλπον. ε)Την υπ’ αριθ. 284 RESOLUTION της Συνελεύσεως ΙΜCO, ληφθείσαν κατά την 8ην σύνοδόν της (Νοεμβρ. 1973), δι’ ης υιοθετεί την εγκριτικήν, ως άνω, απόφασιν της Επιτροπής Ν. Ασφαλείας. στ)Την επείγουσαν αναγκαιότητα ρυθμίσεως της υπό συνεχή αύξησιν τελούσης ναυτιλιακής κινήσεως εις τον Σαρωνικόν Κόλπον, το μεν ιν’ αποφεύγωνται συγκρούσεις μεταξύ πλοίων, το δε ίνα προστατεύηται κατά της θαλασσίας ρυπάνσεως η θαλασσία αύτη περιοχή και αι πέριξ ακταί, αποφασίζομεν: Θέτομεν, από 1ης Αυγ. 1974 εις λειτουργίαν Σύστημα Διαχωρισμού της Κυκλοφορίας εις τον Σαρωνικόν Κόλπον, περιγραφή του οποίου, εις την Ελληνικήν και Αγγλικην, ομού μεθ’ οδηγιών ως προς την εντός αυτού ναυσιπλοΐαν, επισυνάπτεται τη παρούση ως Παράρτημα. Η παρούσα δημοσιευθήτω δια της Εφημερίδος της Κυβερνήσεως. ΠΑΡΑΡΤΗΜΑ Σύστημα Διαχωρισμού Κυκλοφορίας εις  Σαρωνικόν Κόλπον ΣΑΡΩΝΙΚΟΣ ΚΟΛΠΟΣ (Προσέγγισις λιμένος ΠΕΙΡΑΙΩΣ). (Αναφορά εις Ν. Χάρτας Βρεταννικού Ναυαρχείου 1657 και Ελληνικής Υδρογραφικής Υπηρεσίας 140). Περιγραφή του συστήματος διαχωρισμού της κυκλοφορίας: Ζώνη διαχωρισμού της κυκλοφορίας, εύρους ενός και ημίσεος μιλίου, ορίζεται εκατέρωθεν ευθείας γραμμής ενούσης τ’ ακόλουθα σημεία: (ι) 37° 40΄, 0 Β-23° 44΄, ΟΑ (ιι)37° 50΄, 0 Β-23 ο  38΄, ΟΑ Λωρίς κυκλοφορίας, εύρους ενός μιλίου, εγκαθίσταται επ’ αμφοτέρων των πλευρών της ζώνης διαχωρισμού. Αι κύριαι κατευθύνσεις της κυκλοφορίας βαίνουν προς: 335° - 155° Ζώνη ακτοπλοϊκής κυκλοφορίας: Ζώνη ακτοπλοϊκής κυκλοφορίας ορίζεται μεταξύ της ανατολικής λωρίδος κυκλοφορίας και της παρακειμένης ακτής. Σημειώσεις: Πλοία εντός της περιοχής μεταξύ των βορείων ορίων του συστήματος και των παρακειμένων ακτών της ηπειρωτικής γης και της Νήσου Σαλαμίνος, δέον όπως πλέουν μετά προσοχής, δοθέντος ότι ενδέχεται ν’ αντιμετωπίσουν πυκνήν κυκλοφορίαν ιδίως εκ μικρών πλοίων, αλιευτικών λέμβων και σκαφών αναψυχής από πάσαν κατεύθυνσιν. Μεγάλα πλοία, κατευθυνόμενα προς τον Πειραιά και το στενόν της Σαλαμίνος, δέον όπως ελαττώνουν την ταχύτητά των εις την ελαχίστην επιτρέπουσαν διακυβέρνησιν πριν ή εισέλθουν εις την αντίστοιχον λωρίδα του συστήματος. Ναυσιπλοΐα εντός του Συστήματος. α)Παν πλοίον χρησιμοποιούν το ανωτέρω περιγραφόμενον σύστημα διαχωρισμού της κυκλοφορίας: (ι)θα πλέη εντός της αντιστοίχου λωρίδος κυκλοφορίας επί της γενικής κατευθύνσεως της κυκλοφοριακής ροής δια την λωρίδα ταύτην, (ιι)θα τηρήται, κατά το δυνατόν πρακτικόν, μακράν της ζώνης διαχωρισμού της κυκλοφορίας, (ιιι)Κανονικώς θα εισέρχεται ή εξέρχεται λωρίδος τινός κυκλοφορίας κατά το πέρας αυτής, αλλ’ οσάκις εισέρχεται ή εξέρχεται από την πλευράν θα πράττη, τούτο κατά την πρακτικώς μικροτέραν γωνίαν, ως προς την γενικήν κατεύθυνσιν της κυκλοφοριακής ροής. β)Παν πλοίον θ’ αποφεύγη, καθ’ όσον τούτο είναι πρακτικώς δυνατόν, να διασχίζη τας λωρίδας κυκλοφορίας, αλλ’ εάν υποχρεούται να πράξη ούτω, θα τας διασχίση, κατά το πρακτικώς δυνατώτερον, κατ’ ορθάς γωνίας, ως προς την γενικήν κατεύθυνσιν της κυκλοφοριακής ροής. γ)Η ανωτέρω καθοριζομένη ζώνη ακτοπλοϊκής κυκλοφορίας κανονικώς δεν θα χρησιμοποιήται υπό της διερχομένης κυκλοφορίας, η οποία δύναται να χρησιμοποιήση ασφαλώς την αντίστοιχον λωρίδα κυκλοφορίας εντός του παρακειμένου συστήματος διαχωρισμού της κυκλοφορίας. δ)Παν πλοίον, εκτός εάν πρόκειται περί διασχίζοντος τοιούτου, δεν θα εισέρχεται, υπό κανονικάς συνθήκας, εντός της ζώνης διαχωρισμού του συστήματος, εκτός της περιπτώσεως ανάγκης, ιν’ αποφύγη άμεσον κίνδυνον. ε)Παν πλοίον, ναυσιπλοούν εις περιοχάς πλησίον των άκρων του συστήματος, θα πράττη ούτω μετ’ ιδιαιτέρας προσοχής. (Μετά την σελ. 234,18(α) Σελ. 234,19 Τεύχος 542-Σελ. 21 .576. Κανονισμοί αποφυγής συγκρούσεων 19.Γ.β.8 στ)Ουδέν πλοίον, καθ’ όσον είναι πρακτικώς δυνατόν, θ’ αγκυροβολή εντός του συστήματος διαχωρισμού της κυκλοφορίας ή εντός περιοχών εγγύς των άκρων του. ζ)Πλοίον, μη χρησιμοποιούν το ανωτέρω σύστημα διαχωρισμού της κυκλοφορίας, θ’ αποφεύγη τούτο δι’ όσον είναι πρακτικώς δυνατόν, ευρυτέρων περιθωρίων. η)Πλοίον, ασχολούμενον με την αλιείαν, δεν θα εμποδίζη τον διάπλουν πλοίου εντός λωρίδος τινός κυκλοφορίας του συστήματος. θ)Πλοίον μήκους μικροτέρου των 20 μ., ή ιστιοφόρον πλοίον δεν θα εμποδίζη τον ασφαλή διάπλουν μηχανοκινήτου πλοίου εντός λωρίδος τινός κυκλοφορίας του συστήματος. ι)Εντός του συστήματος, εφαρμογήν θα έχουν οι εν ισχύϊ Δ. Κανονισμοί προς Αποφυγήν Συγκρούσεων εν Θαλάσση. Σελ. 234,20 Τεύχος 542-Σελ. 22 .577. 19.Γ.β.8 Κανονισμοί αποφυγής συγκρούσεων 